ming030890/wiki-yue-high-quality huggingface dataset:
葡萄糖試驗

葡萄糖試驗係一種透過驗血嚟決定血液入邊嘅葡萄糖含量嘅醫學檢驗，主要係用嚟診斷糖尿病。病人必須喺抽血之前嘅一段時間挨餓，而且唔能夠飲除咗水之外嘅飲料，咖啡因亦會影響實驗結果。如果病人喺挨餓期間食咗嘢，佢嘅血糖會升高，噉樣醫生就會認為佢可能有糖尿病。對於糖尿病人，經常嘅血糖監控係對病情嘅瞭解有幫助嘅。
依家總共有下便幾種唔同嘅葡萄糖試驗方法：
挨餓血糖測試（FBS），挨餓血漿葡萄糖測試（FPG）：要挨餓八個鐘
飯後葡萄糖測試（PC）：飯後兩個鐘
葡萄糖耐量測試：持續檢測
隨機葡萄糖測試

挨餓血糖測試
4 到 7 mmol/l（72 到 126 mg/dl）屬於正常，持續 5.5 到 7 mmol/l（101–125 mg/dl）就要注意係咪有糖尿病，7 mmol/l（126 mg/dl）或以上就係有糖尿病嘅跡象。
挨餓十二個鐘，3.9 到 5.5 mmol/l（70.2 to 100 mg/dl）屬於正常; 5.6 到 7 mmol/l（100 to 126 mg/dl）就係有糖尿病嘅跡象。

飯後葡萄糖測試
内文：飯後葡萄糖測試
飯後個半鐘，細過 10 mmol/l（180 mg/dl）屬於正常。
譚鍾麟

譚鍾麟（1822年—1905年）字文卿，湖南茶陵人，晚清政治人。做過閩浙、兩廣總督，譚延闓嘅阿爸。
譚雪欣

譚雪欣係國際律師事務所律師。

選舉經歷
2020年當選全國青聯港區委員。
喺2021年9月，佢成為香港特别行政區選舉委員會委員(有關全國性團體香港成員的代表)。
她擔任多項香港律師會工作：會員服務常務委員會委員，律師會年度旗艦活動“青 Teen 講場”籌委會主席，大中華年青律師附屬委員會主席，大灣區律師附屬委員會委員，逆按揭（安老按揭）委員會委員，社區關係委員會委員，公益法律服務及社區工作嘉許委員會委員，事務律師專業守則工作小組成員。
譚鐵牛

譚鐵牛（英文：Tan Tieniu，1964年1月—）係中華人民共和國電腦科學學者同官員。佢係湖南茶陵人，漢族。佢而今係香港中聯辦副主任，中國科學院自動化研究所智能感知與計算研究中心主任，模式識別國家重點實驗室學術委員會主任、研究員、博士生導師。

學術生涯
1984年獲西安交通大學學士學位。1986年同1989年分別獲英國帝國理工學院碩士同博士學位。1989－1997年喺英國雷丁大學做工，喺計算機科學系先後做過博士後研究員、高級研究員同講師，並獲終身教職。1996年底入選中科院「百人計劃」，1997年底辭去英國嘅終身教職，1998年初返中國，到中科院做工，先後做過自動化所所長助理、所長，模式識別國家重點實驗室主任，中科院副秘書長。
譚亦係國際電子電氣工程師學會（IEEE）同國際模式識別學會會員。2013年當選中國科學院院士。2014年當選英國皇家工程院外籍院士、發展中國家科學院（TWAS）院士。2016年當選巴西科學院通訊院士。

從政
2015年10月，做中國科學院副院長。
2016年12月，調任中央人民政府駐香港特別行政區聯絡辦公室副主任。2018年1月，當選第十三屆全國政協委員。

爭議
譚鐵牛被一啲意見視為中國政府打壓香港民主嘅代表，時事評論員黃世澤早喺2018年11月曾經指控佢，話佢用大數據技術打壓香港民主派，而且濫用香港地位去攞一啲西方國家嘅新技術。喺2021年7月16號，美國財政部宣布制裁包括譚鐵牛在內嘅七名中聯辧副主任。而之前喺2020年8月同2021年1月，美國財政部已經因為同樣理由，制裁咗另外一啲中港官員。
譚馬士

譚馬士（粵拼：taam4 maa5 si6，羅馬尼亞文：Gabriel Tamaș，1983年11月9號—）係個羅馬尼亞足球員，司職中後衛。

葳蕤史
呢節要加長。
蒸汽火車

蒸汽火車，係火車一種，係用蒸汽機，煲滾啲水，蒸汽推動嘅火車。佢係火車始祖。蒸汽機多數燒煤，亦可以燒柴，燒油等。未有火車之前，係靠人或畜牲推動，效果不彰。蒸氣火車方便交通，改變社會面貌。
蒸汽火車，後來畀柴油火車同電氣火車所取代。現今多數留來做觀光路綫，重捨昔日風情。
蒸汽渦輪

蒸汽渦輪（steam turbine）係指由蒸汽帶動嘅渦輪。
蒸氣量

蒸氣量（vapor quality）係指一團混合物當中有幾多百分比嘅質量係蒸氣。
蒸汽

蒸汽，或者叫水蒸氣，係水嘅氣態，喺大氣壓力下面加熱到攝氏100度，液態嘅水會變做蒸汽。
蒸汽亦係人類其中一種推郁機械嘅能源，由瓦特改良蒸汽機後開始廣泛使用。
蒸湘區

蒸湘區係中國湖南衡陽一個市轄區，總面積101平方公里，人口24.4萬。
蒸爐

蒸爐（Food steamer）係蒸嘢食用嘅爐，個爐會產生好多蒸汽，將嘢食蒸熟或者保溫。
連綿詞

連綿詞（粵音：lin4 min4 ci4），又叫聯綿詞，係有關漢語音系嘅一個術語。連綿詞由兩個音節連綴成義，唔能夠分割成單隻漢字嘅意義嘅總和。連綿詞喺漢文古籍裡便往往有多種寫法。
連續函數

連續函數（Continuous function）係一類好重要跁函數，同時佢喺數學分析入面都係極其重要。佢嘅概念喺牛頓嘅年代已經有，當時會有唔斷嘅線嚟形容，即係「not broken curve」。之後到咗十九世紀，就開始有一個確實嘅定義。
連續函數係一個好重要函數類，佢可以導到佢自己（Differentiable）。

定義
設。
假設有個，咁就會有一個符合，如果喺入面有一點符合，咁。
咁就會話喺嗰度係連續嘅（ is continuous at ）。
如果以下條件唔成立，就會話喺嗰度係唔連續嘅（ is discontinuous at ）。
注意：
喺呢個定義入面睇到，如果係一點包圍點，咁加埋如果係嗰度係連續嘅，咁。
由上面嘅定義睇到，喺呢點度係定義好。
同時，趨向嘅極限係喺入面存在。呢個極限係等於。

連續數列要求
對應函數數列要求，喺呢個課題上面，都會有相類似嘅要求。
定理
喺度係連續嘅，咁一定係每一個喺入面嘅數列係趨向嘅，對應嘅都係趨向。「」

唔連續嘅要求
假設。
喺到係唔連續嘅，咁一定係每一個喺入面嘅數列係趨向嘅，對應嘅係唔趨向。「」
呢個要求屬於，數列要求嘅推理。

集上連續函數
假設。係嘅子集，即係。
如果喺入面每一點都係連續嘅話，我哋會叫係連續喺集上面（ is continuous on set ）。

例子
，係一個常數。
呢個係一個連續函數。因為同時，所以佢係連續函數。同時，佢係每點都係連續。
。
呢個都係一個連續函數。
連翊希

連翊希（英文：Coco Lin，1995年2月19號—）係香港女劍擊運動員，喺2020年東京奧運參與重劍個人同團體賽。

生平
連翊希嘅老竇係一間珠寶公司嘅老世，但係佢因為對劍擊運動嘅熱愛，所以決定去體院訓練做運動員，而冇接手老竇嘅生意。
之後，佢參加過好多國際賽，仲成功攞到東京奧運嘅入場劵。不過佢喺第一場比賽就輸咗俾畀新加坡劍手，喺六十四強止步，惟有轉戰團體賽。其後佢因為壓力太大，喺接受TVB嘅現場直播訪問時仲喊咗出嚟，覺得自己好對唔住香港人，令香港人失望。
連續介質力學

連續介質力學（continuum mechanics）係力學一門，將物體想像成連續性嘅一大嚿物料（而唔係離散嘅粒子）嚟分析物體嘅力學行為。
連續技

連續技（combo）係常見於格鬥遊戲嘅技法，指喺遊戲當中可以連續短時間內執行一段特定嘅動作，成功嘅話可以一吓對對手造成重大傷害。更廣義上嚟講，「連續技」可以指一段要喺短時間內執行（所以講技巧）、執行成功可以取得大量分數或者大幅提升贏面嘅動作。
連續時間馬可夫鏈

連續時間馬可夫鏈（英文：continuous-time Markov chain）將一條馬可夫鏈嘅時間想像成一個連續性變數。
用日常用語講，「連續」即係話「時間點」呢個變數嘅每個可能數值之間都冇窿罅，是但攞一個可能嘅時間點數值  嚟睇， 同 （或者  同 ）之間會有無限個可能嘅時間點數值，所以時間點呢個變數（最少理論上）可以小數點後有無限咁多個位都得。
連續同離散變數

連續變數（英文：continuous variable）同離散變數（英文：discrete variable）係統計學上嘅概念。一個連續變數嘅可能數值有無限咁多個，而離散變數得若干個可能數值。例：真相得兩個可能數值（真同假），但溫度嘅可能數值嘅數量原則上有無限咁多個，攝氏 100 度、攝氏 100.01 度、攝氏 100.0001 度... 等等。

轉換
睇埋：離散化
中位數分割（median split）係將一個連續變數變做一個離散變數嘅一種方法；
攞一個連續變數 ，
搵出  嘅中位數 ，
 數值  嘅個案冚唪唥設做「組 1」，而  數值  嘅個案冚唪唥設做「組 2」
－得出「屬組 1 定組 2」呢個離散變數，可以將一個原本係連續嘅變數做一啲離散變數先可以做嘅推論統計分析（例如係 ANOVA）。到咗 2020 年，中位數分割呢種做法廣受評擊，好多人都唔會接受呢種做法。
編輯

編輯係種職業，涉及到出版業界各種媒體（包括文字、圖像、錄音、影片同多媒體等等）出版之前嘅編輯，包括成形、改良同修正等等嘅工作，主要係執重於文字方面；有時重會涉及埋採訪、寫稿、審核、本地化、版權、校對等等。
並唔係所有編輯做嘅嘢都一樣，而係有分工嘅；編輯亦都唔係純綷係後期製作，例如學術書嘅編輯主要係決定採納邊啲論文，另外有啲編輯係改善小說情節或者文章結構等等，兩種都唔係後期製作，甚至可以話係前期製作。
做文字以外嘅後期製作嘅人，粵語一般唔叫編輯；例如，做影片後期製作嘅叫剪接師，做錄音後期製作嘅叫混音師等等。
編輯通常唔係一種法例規管嘅專業，但係喺一啲國家，業界可能有一啲專業組織，可能會有專業守則，或者提供一啲考試，會員考試合格會頒發一啲認證等等。
一般人會有種誤解，以為標題一定係作者自己寫，其實喺報紙入面嘅文章，標題好多時係由編輯寫嘅。
維基辭典有呢個詞嘅解釋：編輯
緬恩斯

緬恩斯（德文：Mainz，又譯美因茨）係德國一城市，位於萊茵河左岸。
緩衝記憶體

緩衝記憶體（cache），又或者叫緩存、快取，係指電腦入面一啲硬件或者軟件，重點係緩衝記憶體會儲起啲（可例如啱啱用過嘅）數據，等第啲用家要攞件數據嗰陣可以快啲俾到佢。
緬尼吐巴

緬尼吐巴（Manitoba，英文發音：/ˌmænəˈtoʊbə/ (幫手·個快勞)），或者叫緬尼托巴省，曼尼托巴，簡稱叫緬省或者曼省，係加拿大一省，首府兼省內人口最多城市係溫尼伯（人口1,026,241），佢東北郊嘅溫尼伯湖係加拿大境內第五大湖。
緬尼吐巴原本係英屬西北地方嘅一部份，喺1870年自西北地方劃分而出並以一個獨立省嘅地位加入聯邦。緬尼吐巴原本最早係1670年建立嘅哈得遜灣公司嘅一部分，19世紀末至20世紀初，開始有大批移民嚟到定居。
緬尼吐巴嘅標誌係一隻水牛（bison），野生水牛曾一度主宰呢個省境內嘅草原地帶。今日嘅緬尼吐巴係以農業同畜牧業為主，其與西邊嘅亞伯達同沙斯加芝灣兩省，經常被合稱為「草原三省」，係加國最重要嘅糧穀倉地帶。
維基同享有多媒體嘅嘢：
Manitoba（類）
維基遊埠有呢篇旅遊嘅資源：Manitoba
響維基新聞度有一單新聞係同呢篇文有關：
Category:Manitoba
編輯卷

編輯卷（edited volume）係指一本出版物將由若干位唔同作者寫嘅學術文結合埋一齊出。
緩衝區溢位

緩衝區溢位（buffer overflow）喺編程上係指當一個電腦程式嘗試將資料寫入去一個電腦緩衝區（buffer）嗰陣，超越個緩衝區嘅界限，將資料寫咗落去隔離嘅記憶體位置嗰度。
蘇格蘭邊區

蘇格蘭邊區（Scottish Borders）係英國蘇格蘭嘅政區，靠住英倫邊界，住12萬人。
蘇格蘭皇家銀行

蘇格蘭皇家銀行（集團）（英文：The Royal Bank of Scotland PLC；蘇格蘭蓋爾語：Banca Rìoghail na h-Alba）係一間跨國嘅銀行，總部喺蘇格蘭嘅愛丁堡。以市場資金嚟計，呢個集團係蘇格蘭最大嘅銀行，喺英國同全歐洲排第二，而全世界嚟講就第五大。佢係蘇格蘭嘅其中一間發鈔銀行。個集團除咗一般嘅銀行理財服務之外，重有做保險、公司財務嗰啲。

史
間銀行嚮1727年成立。佢響1728年成為全世界第一間有透支服務嘅銀行。
佢同蘇格蘭銀行一路都係競爭對手，佢喺1727-28年企圖收購蘇格蘭銀行，但最後唔成功。
除左喺蘇格蘭發展之外，佢喺十九世紀後期見到倫敦慢慢成為世界最大嘅金融中心，就開始向英格蘭擴張佢嘅銀行生意。佢喺1874年喺倫敦開咗第一間分行。
英格蘭嗰啲銀行唔想畀蘇格蘭嘅銀行同自己爭生意，於是就設法去處理呢個問題。後來呢兩個國家簽咗份約，講明英格蘭嘅銀行唔會喺蘇格蘭開分行，而蘇格蘭嘅銀行嚮英國就只可以喺倫敦開分行。呢條約一直有效到二十世紀六十年代，不過中間都有一啲跨境嘅收購。
佢喺1960年喺紐約再開埋英國以外嘅第一間分行；而家佢係好多個國家都有分行喇。

雜錦
佢係香港都有分行，以前係嚮銅鑼灣嘅時代廣場樓上，而且因為佢喺嗰座商廈租得比較多地方，嗰座嘢曾經係叫做RBS Tower（RBS 即係 Royal Bank of Scotland）。但後來因為個業主加租加得太犀利，佢喺2006年已經搬咗去中環喇。
蘇格蘭足球代表隊

蘇格蘭足球代表隊由蘇格蘭足球協會負責，代表蘇格蘭參加足球國際賽，包括FIFA世界盃同埋歐洲國家盃。因為蘇格蘭唔係國際奧委會成員，所以佢唔參加奧運。
蘇梅島

蘇梅島係泰國第三大島，有229平方公里大，喺素叻府。
蘇梅醬

蘇梅醬，又叫酸梅醬，係種中式甜酸醬，用嚟點燒鴨同油炸嘢食，主要材料係梅，再加埋糖、醋、鹽、薑、辣椒整成。
蘇格蘭蓋爾文

蘇格蘭蓋爾文（蘇格蘭蓋爾文：Gàidhlig），或者叫蘇格蘭蓋爾話，屬於印歐語系基爾特語族，係中古愛爾蘭蓋爾文喺蘇格蘭嘅後裔。2001年英國人口普查顯示：全英國有58652個人識講蘇格蘭蓋爾文。另外喺加拿大大西洋省份亦都有蘇格蘭蓋爾文社區。

名稱
有人會叫「蘇格蘭文」或者「蘇格蘭話」來指「蘇格蘭蓋爾文」，但係咁做係錯嘅。因為「蘇格蘭文」（Scots）指嘅係喺蘇格蘭低地通行嘅一種日爾曼語族語言，同英文可以部份互通；但係「蘇格蘭蓋爾文」指嘅就係一種基爾特語族語言，同英文完全互通唔到。
蘇梅埃薩拉

蘇梅埃薩拉係伊朗城市，喺西北部裏海沿岸，由吉蘭省負責管轄，距離首府拉什特約25公里，市內有多間大學，2006年人口36,522。
蘇梓玲

蘇梓玲（1989年12月4號—）係中國大陸平面模特兒，歌手，回族人。音樂人老貓2012力捧新人，代表作係《紅指甲》。 2013年6月爆乳拍攝《豐乳肥臀》系列寫真受到廣泛關注。
蘇格蘭王國

蘇格蘭王國（Kingdom of Scotland）係英國史上一國，統治蘇格蘭，843年由肯尼思一世（英文：Kenneth MacAlpin）立國，去到1707年同英倫王國合組大不列顛王國。
蘇梅國際機場

蘇梅國際機場（英文：Samui International Airport，泰文：ท่าอากาศยาน สมุย）係泰國南部素叻他尼府（簡稱素叻府）蘇梅島上嘅機場，同埋曼谷航空公司嘅主場。
家下起咗一條二千米長嘅跑道；原先佢係土質地，唔係幾啱大型飛機升降，2004年鋪咗柏油路面。
啲班幾飛去曼谷兩個國際機場，同星嘉坡、香港、吉隆坡。2006年乘客嘅運送量係一百五十萬人次。
素叻府重有一個機場——素叻國際機場響陸地上。
西戎

西戎係古代中國四夷之一，指喺中原西面嘅部落。
西捷航空

西捷航空（英文：WestJet）係加拿大第二大航空公司，總部設響卡加利。
西拉雅族

西拉雅族係臺灣原住民嘅其中一個族群，主要分佈喺嘉南平原同恆春半島之間，總人口大約萬二人。呢個族群只有臺南市政府承認。
西德高美士

西德·費雷拉·高美士（Cid Ferreira Gomes，1963年4月27號—）係巴西土木工程師同政治人，前任塞阿拉州長高美士（Ciro Gomes）細佬。佢喺2007年到2015年間做塞阿拉州州長。2018年上任巴西參議員。
西德維納河

西德維納河（俄文：Западная Двина；白俄羅斯文：Заходняя Дзвіна；拉脫維亞文：Daugava）係北歐嘅河，長1,020公里，由俄羅斯華代高地經白俄羅斯流去拉脫維亞對開嘅波羅的海。
西成區

西成區（日文：西成区／にしなりく Nishinari ku */?）係日本大阪廿四個區嘅其中一個。
西摩狗

西摩狗，又叫西摩犬、薩摩耶犬，係一種狗，原產西伯利亞，本嚟係西摩族拉雪橇嘅雪橇狗，而家畀人當做寵物。
軸心國

軸心國係指喺1940年9月三國同盟條約簽咗之後，由納粹德國、大日本帝國同意大利王國組成嘅軍事同盟，喺第二次世界大戰期間，對抗以美國、蘇聯、英國、法國同中華民國為首嘅同盟國。除咗德、日、意三國，重有唔少國家係軸心國嘅成員。
軼事證據

軼事證據（粵拼：jat6 si6 zing3 geoi3；英文：anecdotal evidence）係「證據」嘅一種，指一個人想支撐佢提出嘅一個宣稱，但佢用嗰件「證據」係齋靠佢個人觀察嘅，並冇跟到一啲一般認為係必要嘅客觀程序。
喺法律上，要支撐一句宣稱（例：「被告冇犯事」）通常要經過特定嘅程序，例如係有相同文件紀綠，而如果一個人冇呢啲程序就想支撐自己嗰句宣稱嘅話，噉佢就算係用緊軼事證據。
軸

兩個火車轆用條軸駁埋一齊。
軸係一種機械零件，連住轆或者齒輪嘅中心，令轆或者齒輪可以沿住條軸轉。
載

載係唐字大數，通常係指1044（中數記法），亦可以指1014（下數記法）或者104096（上數記法）。皆因數值已經好大，日常生活基本上都唔會用佢嚟記數，就算需要記，通常直接用科學記數法去記。
載已經係黃帝記數法入面最大嘅單位。
較場路

較場路 (廣州)：廣東省廣州市越秀區入面嘅較場路。
較場路 (南陽)：河南省南陽市鎮平縣入面嘅較場路。
較場路 (南充)：四川省南充市閬中市入面嘅較場路。
較場路 (南平)：福建省南平市建甌市入面嘅較場路。
較場路 (福州)：福建省福州市福清市入面嘅較場路。
較場路 (重慶)：重慶市合川區入面嘅較場路。
較場路 (雲浮)：廣東省雲浮市新興縣入面嘅較場路。
較場路 (廈門)：福建省廈門市同安區入面嘅較場路。
較場路 (南陽)：四川省南充市閬中市入面嘅較場路。
載初

載初係大唐皇帝李旦嘅年號（實際上由武則天執政），相當於公元690年，前後總共唔夠一年。
軸突

軸突（英文：axon）係神經細胞細胞體嗰啲幼細啲、好似電線噉嘅延伸。

概論
内文：神經細胞
軸突可以延伸到去等如粒細胞體個直徑嘅成千百倍咁長，例如長頸鹿嘅神經細胞軸突有啲會沿住嗰條好長嘅頸一路伸，伸到成超過 1 米咁長。
軸突主要做嘅嘢係將資訊由細胞體帶走，而有陣時又會帶一啲資訊俾返細胞體。有好多神經細胞都係得一條軸突，但呢條軸突嘅尾通常會有好多條分枝，令粒神經細胞有得同好多粒神經細胞通訊。
軸突由一浸髓磷脂（myelin）包住，呢浸脂幫手將條軸突絕緣，等神經訊號傳遞得快啲。

分類
軸突嘅結構特性可以按「粒細胞屬神經系統邊部份」而有所不同：喺中央神經系統（central nervous system；喺脊椎動物入面係腦同脊椎）入面嘅神經細胞樹突同軸突偏向比較幼，通常都係得嗰 1 微米左右咁粗；而喺周邊神經系統（peripheral nervous system）入面嗰啲會粗好多，直徑可以去到成 20 微米，而且仲可以好長－人體內最長嘅運動神經細胞軸突可以去到超過 1 米，由腳趾一路伸到上去脊椎嘅基，而感覺神經細胞嘅軸突都有成超過 1.5 米長嘅，由腳趾一路上到去脊椎。
肟

肟之通用構造。左醛肟，右酮肟。
肟（音惡，取自學名oxime首音），有機化合物一類，係羥氨（hydroxylamine ）同醛（aldehyde）或酮（ketone）嘅縮合物總稱。同醛合叫醛肟（aldoxime），同酮合叫酮肟（ketoxime）。醛肟式寫RCH=NOH，酮肟式寫RR'C=NOH，此處R及R'都係烴基，差別不過係醛係氫原子，而酮係烴基。
肝臟科

肝臟科（英文：Hepatology）係個醫學專科，有時被睇成腸胃科嘅相關專科，專門研究同肝有關嘅醫學範疇。
股息

股息（英文：dividend）係指一間公司組織賺咗之後分俾股東嘅錢。
股價

股價（share price）係指一間公司嘅股票嘅每單位股份嘅價格，能夠反映啲投資者睇唔睇好間公司。
股份

股份係投資嘅一份份資本單位，形式好多時都係公司股票，亦都可以係互惠基金、有限合夥、房地產投資信託等。
股價指數

股價指數（粵拼：gu2 gaa3 zi2 sou3；英文：stock market index）係金融學上成日講到嘅一啲統計指標，用嚟衝量股市或者股市其中一啲部份「表現有幾強」。
股東

股東（粵拼：gu2 dung1；英文：shareholder）係股份公司嘅出資人，持有嗰間公司部份嘅股份。一般嚟講股東有權出席股東大會，並且有權喺大會上面投票。
西室隆規

西室隆規（1993年6月2號—）係日本足球員，司職中場，效力富山勝利。
西密德蘭大區

西密德蘭（英文：West Midlands）係英國英格蘭其中一個大區，最大城係伯明翰。
西宮

西宮係日本兵庫縣一個中核市，人口49萬。
維基同享有多媒體嘅嘢：Nishinomiya
維基遊埠有呢篇旅遊嘅資源：西宮（英文）
喺開放街圖（Open Street Map）嘅西宮地圖。
西宮伸一

西宮伸一（1952年—2012年9月16號）係日本外交官，做過外務省外務審議官。
2012年9月11號，日本政府召開內閣會議，決定任命西宮伸一接替丹羽宇一郎做駐華大使，準備10月上旬到北京履新。兩日後日本時間上晝8點46分左右，西宮伸一喺東京都澀谷區路邊倒地昏迷，送去醫院搶救，至三日後上晝病逝，終年60歲。
西寧

西寧（粵拼：sai1 ning4）喺中國青海，係青海省城，亦係個地級市。舊時叫西都。人口246萬。市花丁香。市樹柳樹。古稱西都。

史
大清時，有西寧辦事大臣統轄青海省各部。
西安鐘樓

西安鐘樓，嚮中國大陸陝西省西安市嘅市中心，南靠終南山，北望渭水，係西安旅遊地標，佢東西南北四通八達，係交通匯點。西安鐘樓係有600年歷史嘅古建築物，建築嚮一個四方形石基座上面，建築物料係磚頭、木條。西安鐘樓樓高3層。

事件
嚮辛亥革命、國共內戰、文化大革命，西安鐘樓上都發生「中國人打中國人」嘅事。

出邊參考
西安鐘樓，係嚮明朝萬曆9年由廠濟街口搬嚟嘅。
西安鼓樓

西安鼓樓，嚮中國大陸陝西省西安市嘅市中心，西安鐘樓嘅西邊，佢哋由鐘鼓樓廣場相連，係西安旅遊主要地標，亦係交通交匯點。

歷史
西安鼓樓嚮明朝洪武十三年（1380年）建造，比重設嘅西安鐘樓早4年。以前，西安鼓樓南邊樓檐下面懸掛住個牌匾「文武盛地」，北邊掛咗「聲聞於天」。據講分別係清朝康熙同埋乾隆所題。呢兩件古董已經嚮亂世受破壞，而家嘅係仿製品。有說，白天先敲鐘，後擊鼓，再鐘鼓齊鳴；到夜晚就先擊鼓，後鳴鐘，再鼓鐘和聲。盛世係有規矩，嚮亂世已經冇晒咁嘅傳統。

出邊參考
西安鼓樓，晨鐘暮鼓。
西安城地圖
西密德蘭

西密德蘭（英文：West Midlands），係英國英倫西部一郡，住270萬人，最大城鎮伯明翰。
軟科幻

軟科幻（粵音：jyun5 fo1 waan6）係科幻下嘅一個文類，指唔重視「科學上要準確」嘅科幻作品。

定位
睇埋：科幻
喺一個軟科幻故仔當中，故仔入面嗰啲先進科技完全係老作嘅，根本冇現實基礎可言，而且好多時故仔內容科學上唔準確，例如連好基礎嘅物理法則都搞唔清。呢啲作品普遍有以下呢啲噉嘅特徵：
架太空船冇人工重力機制，但啲船員依然可以好似有重力噉喺地板上面行；
喺太空當中發生爆炸會有聲（太空近乎真空，而聲呢種波動係要有空氣或者水等嘅物質做介質粒子先可以傳遞到嘅）；
太空船一熄咗引擎就停低（太空冇空氣阻力，根據牛頓第二定律，一嚿太空當中嘅物體就算冇再受向前嘅力都會繼續以恆定速度向前飛）；
... 等等。呢啲作品喺科學上準確度明顯比較低，所以屬於軟科幻。
《星空奇遇記》同《星球大戰》等廿世紀嘅太空歌劇名作都傾向屬於軟科幻作品：太空歌劇泛指故仔大多數時間都設於太空當中嘅故仔，呢類故仔通常主要係講一班角色坐住架太空船喺太空周圍冒險（好多時仲會對地球隻字不提）；呢類作品通常重視戲劇性，所以對科學準確性嘅重視度往往會低啲。

橋段
「軟」機甲：呢種機甲比較架空，接近奇幻；呢啲噉嘅機甲成日都完全唔真實—例如係好似摩天大廈咁高，仲識合體呀噉，好多時違反晒物理定律，而且就算唔違反物理定律，呢啲機甲通常不切實際，由工程學角度睇完全唔夠效率。呢啲機甲好多時都會扮演「英雄」，單獨或者少數上陣打怪獸，例子可以睇吓《新世紀福音戰士》。
軟銲

軟銲（英文：soldering），又叫軟釺焊，係一種金工技術，用熔點比較低嘅金屬（銲料）去銲接其他金屬零件，主要用喺電子零件同電路板。
軟骨草

軟骨草（粵拼：jyun5 gwat1 cou2；學名：Peperomia pellucida），植物學又叫草胡椒（cou2 wu4 ziu1），係胡椒科草胡椒屬嘅一年生肉質草本植物。原產美洲熱帶地區，而家喺全球嘅各熱帶地區嘅森林濕地、石頭罅、住宅宿舍腳嘅園圃雜草堆可以搵到。

樣
植株高20～40cm，梗比較直或基部有時平，粗1～2mm，有分枝但冇毛，下部節上成日生不定根。葉係互生品種，柄長1～2cm，樣似闊嘅蛋形或近似蛋噉嘅三角形，長同闊幾乎一樣長，大概1～3.5cm，先端短尖或撅，基部心形，兩面都冇毛，有5～7條葉脈。花係淡綠色嘅穗狀花序，一般生喺梗頂兼同葉對生，長2～6cm，直徑唔夠1mm，比較疏生；苞片近圓形，直徑大概5dmm，中間有細嘅短柄，好似啲盾牌噉，但冇花被，有兩條花芯，花藥好似圓形，但子房係橢圓形；每年春節或夏末秋初時期開花。果係漿果品種，好似個波噉，個樣重細過街邊買返嚟啲玩具手槍啲波子，先端比較尖。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅植株可以做藥，有散瘀止痛同清熱燥濕嘅功效。

破壞生態平衡
佢繁殖能力好犀利，成日跟住土苗木傳播，一旦啱嗮外界條件就好易傳到周圍都係，重成日破壞生態平衡，降低生物多樣性。
軟膜

軟膜（粵拼：jyun5 mok6，英文：Pia mater）又嗌軟腦膜，係腦膜最下面嗰層，貼住脊髓同個腦。
軟顎音

軟顎音（英文：Velar consonant），古代叫牙音，喺語音學嚟講係指發音嗰陣條脷後半忽伸埋去軟顎度嚟發音嘅輔音。
根據國際語音學學會嘅睇法，人係冇可能發到軟顎顫音同埋軟顎閃音嘅，呢兩隻音喺萬國音標嘅圖表入面用灰色格仔標示咗。因為喺軟顎呢個位，條脷嘅郁動受到好大程度嘅限制，令條脷冇足夠快嘅自由度嚟產生顫音或者閃音。
軟紫草屬

軟紫草屬（學名：Arnebia）係紫草目紫草科嘅一個屬。
軟骨病

軟骨病係一種人類嘅病，原因係磷同鈣嘅含量不足令到骨軟化。
逆行型失憶症

逆行型失憶症（英文：retrograde amnesia）係失憶症嘅一種，個人保存創造新記憶嘅能力，但失憶症打前嗰啲長期記憶就唔見嗮。
逆轉錄病毒

逆轉錄病毒係種病毒嘅類型，特點係遺傳資訊唔存喺脫氧核糖核酸（DNA）度，而係存喺核糖核酸（RNA）度。愛滋病毒（HIV）就係最出名嘅例。
逆運動學

逆運動學（英文：inverse kinematics）係機械人學同三維電腦圖像上成日用到嘅一種演算法。逆運動學做嘅係攞一條條運動鏈（例如係一隻機械手臂或者一個角色嘅立體模型嘅骨架），睇吓條鏈嘅最尾端要擺喺邊，再計吓條鏈嘅其餘部份需要擺喺乜嘢位同埋成乜嘢角度。
舉個例說明，想像有隻電子遊戲，家陣個玩家角色企咗喺一塊唔平嘅表面（例如樓梯）上面，左腳下面嘅地板高度上同右腳下面嘅地板唔同，如果隻遊戲唔做逆運動學，會搞到個角色一係其中一隻腳企喺空氣上面，一係其中一隻腳 clip 咗入去塊地嗰度；逆運動學做嘅係攞嗰兩隻腳，計吓個角色嘅膝頭分別要拗彎幾多度先可以令個角色兩隻腳板都係啱啱好掂到地嘅。
逍遙谷

逍遙谷係廣東中山旅遊景點，响五桂山腹地銀坑，集合度假、游水、露營、野餐 、BBQ、娛樂同商務會議設施。
逆線行車

逆線行車，又叫逆線行駛，係架車用咗相反嘅行車方向去行駛，通常都係因為司機唔熟路，又或者由外地嚟嘅司機未習慣當地相反嘅行車方向。
逆統戰：致地與海的革命者

《逆統戰：致地與海的革命者》（英文：Reversed Front: Dear Revolutionaries，簡稱《逆統戰》）係一款由臺灣團隊「ESC臺灣境外戰略溝通工作小組」設計嘅遊戲。由於遊戲本身反中國共產黨政治立場鮮明，成日畀中國「小粉紅」喺社交媒體「出征」聲討。

背景
根據研發團隊所講，「逆統戰」呢個詞最早喺2017年臺灣嘅一篇網路社論出現。逆統戰，就係「對共產黨逆向實施統戰」。聯合一切中共嘅敵人，打擊中共。佢哋希望藉由遊戲宣揚逆統戰理念，亦希望玩家因為遊戲好玩，而開始對現實嘅廣大世界同佢嘅悲壯故事產生興趣。

團隊嘅理念同論述
〈【逆統戰】台灣玩家組隊逆剿中國共匪全攻略（上）〉。
〈【逆統戰】臺灣玩家組隊逆剿中國共匪全攻略（中）〉。
2018年5月，ESC團隊發表咗《逆統戰》中集之後被香港大公報同國臺辦譴責。

被環球時報點名譴責
喺2020年9月25號，環球時報刊登咗一篇標題「警惕分裂勢力在虛擬空間煽動」嘅文，篇文先係讚個遊戲美術風格迎合時下後生仔口味，不過之後就話如果喺遊戲入面滲入「台獨、港獨」思想，可能「對青少年造成惡劣影響，進而影響中國的國家安全」。篇文呼籲中國需要高度重視「台獨、港獨」勢力喺虛擬空間嘅感性煽動，注意隱藏喺各類新興媒介嘅感性煽動，話虛擬空間唔係「國家安全嘅法外之地」，並鼓勵中國企業透過投資、控股等等嘅商業方式「文化出海」，喺未來逐步提升虛擬空間入面嘅潛在話語權。
針對設計遊戲被中國官媒點名，ESC臺灣境外戰略溝通工作小組喺Facebook發文表示，「先說結論：我們終於『被譴責』了！感謝【環球時報】宣傳與讚美 （媽～我在這～～揮手）」。
團隊戲稱：「我們一直酸看不到中共譴責及小粉紅出征，中共在一個月努力嚴謹的研究與評估後，再也無法壓制【逆統戰】的聲量，只好『被迫』出手正面譴責；台獨份子分裂勢力在『虛擬空間』蠢蠢欲動，嚴重危害中國國家安全！哈囉？我們一直在這喔，是現實空間！是你們不敢來？！各位支持者！！！幹得好！你們『成功逼出官媒環球時報』，+100分！」
逆透海水化淡

逆透海水化淡係指用高壓將水分子透過濾膜處理，將啲水分子同鹽分子分開，經處理嘅水質清純好飲。
自由能

自由能（粵讀：zi⁶ jau⁴ nang⁴，英文：Free Energy）喺熱力學當中指嘅係喺某一個熱力學過程中，系統減少嘅內能中可以轉化為對外作功嘅部分，佢衡量嘅係：喺一個特定嘅熱力學過程中，系統可對外輸出嘅「有用能量」。

吉布斯自由能同亥姆霍茲自由能
對唔同嘅熱力學過程，可以定義唔同嘅「自由能」。最常見嘅有吉布斯自由能同亥姆霍茲自由能。
吉布斯自由能定義喺等溫等壓過程中，喺化學中常用。
H係系統嘅焓（即熱含量）
S係系統嘅熵
△G > 0，表示唯有對系統施加能量，才能改變系統嘅平衡位置。
△G < 0，則表示系統會自動發生。（Spontaneous）
亥姆霍茲自由能定義喺可逆等溫過程中，因為同正則系綜嘅配分函數相聯繫，喺物理學中最為常用。

術語同符號嘅含混
歷史上，對「自由能」呢一術語嘅使用喺唔同學科中存在唔同。
化學當中，自由能指嘅係吉布斯自由能，以G表示，同時稱亥姆霍資自由能為「亥姆霍茲函數」，以示區別。
物理學當中，自由能指嘅亥姆霍茲自由能，以F表示，同時稱吉布斯自由能為「吉布斯函數」，以示區別。
而家，一般以G表示吉布斯自由能，以A表示亥姆霍茲自由能，避免使用F。
自由開源軟件

自由開源軟件（英文：free and open-source software，FOSS）係指自由又開源嘅軟件，即係啲可以自由噉攞去用同分發、而且任何人都可以得到件軟件嘅源碼。
自由至上主義

自由至上主義（Libertarianism），又叫自由意志主義，係將自由奉為核心原則嘅政治意識形態，主張將自治同政治自由最大化。
呢篇自由至上主義係政治類嘅楔位文章，未完成；麻煩你幫手加下料，充實佢。
自由貿易

自由貿易係指國同國之間唔使關稅嘅貨物同服務流通，同貿易保護主義相反；自由貿易亦係全球化嘅主體。
自由花

《自由花》係首香港民主派搞群眾運動時成日唱嘅粵語歌，每逢六四晚會一定唱。由周禮茂寫詞，調係台灣歌手鄭智化嘅歌而嚟《水手》。
自由變異

自由變異（free variation）喺語音學上係指有幾隻款嘅聲，佢哋「邊隻出現」係近乎隨機咁滯，而且就算聲個款唔同咗意思都唔會變。
農業研究局

農業研究局（英文：Agricultural Research Service，縮寫：ARS）係美國農業部（USDA）屬下主力科研機構。ARS負責喺4個方面拓展科學知識同解決農業問題：營養學、食物安全同品質；動物生產同保護；天然資源同可持續農業系統；作物生產同保護。ARS總部喺華盛頓特區嘅占美L惠滕大樓。2018年，部門預算係12億美金。

研究影響
1985年，農業研究局發展出生產無乳糖牛奶、雪糕同酸奶嘅技術。追溯到1923年嘅提子育種項目培育出冇核提子。ARS喺佛羅里達嘅柑桔及亞熱帶產物實驗室（Citrus and Subtropical Products Laboratory）致力改良橙汁濃縮物嘅口味。
農業工程

農業工程（英文：Agricultural engineering）係工程學嘅分支，專門研究農業嘅生產技術。
農業化學

農業化學（英文：agricultural chemistry）係化學嘅一個應用領域，專門研究化學知識喺農業上嘅應用，例如係研究肥料嘅化學成份要點先至有效，或者係用化學上嘅知識嚟開發殺蟲劑呀噉。
農業政策

農業政策（Agricultural policy）係同本地農業同入口外地農產品相關嘅一系列政策，通常係為咗喺本地農產市場達到特定嘅目標。
農業科學

農業科學係個跨領域學科，涉及到生物學、社會科學，同埋對農業嘅實務同理解。
誰可改變15週年紀念集

《誰可改變15週年紀念集》係香港歌手譚詠麟發行第39張粵語專輯。
說明書

說明書（粵拼：syut³ ming⁴ syu¹）係初步文字講解，卽係說明。喺人用一樣嘢之前，說明書會講解點用，通常見於產品或工具書等前頭。可以係一段落，可以成張紙，亦有成本書咁大。
說明書幫用者可以順利咁用，滅低出錯或者誤解。
說服

說服（英文：persuasion）係指嘗試用講嘢或者文字嘅信息嚟改變對方嘅信念或者態度。
說文解字注

《說文解字注》係唐字一書，用來解釋許慎寫嘅《說文解字》。本書係大清時段玉裁用咗卅幾年寫嘅，有卅卷。

起源
《說文解字》係漢時寫，到清時經已過千七年，當中有遺失，亦有後人修改，而文句亦可能抄錯。古時篆字，到後來楷字，都有唔同。《說文解字》解釋太短，亦都唔係咁易曉。漢以後有大唐李陽冰竄改，大唐徐鉉、徐鍇整理。
段玉裁係戴震弟子，而戴震就將古韻分九類廿五部嘅人，所以段玉裁亦精於古音研究，分古音十七部。佢校正《說文解字》，按《說文解字》體例、同大宋以前著作引《說文解字》字句，逐條改正。《說文解字注》到至嘉慶十二年（一八零七年），用咗卅多年寫好。嘉慶二十年（一八一五年）五月，《說文解字注》全書刻成。

評
王念孫有話，自許慎之後，「千七百年來無此作矣」。
《說文解字注》有缺點，段玉裁太自信，勇於改篆字從己，又無充分證據。馮桂芬曾著有《說文解字段注考正》，王紹蘭亦著有《說文解字段注訂補》。史學家唐德剛，喺大學時期，曾指出《說文解字注》有錯，文中「縣」解釋為「縣者懸也，懸于郡也」，而唐認「縣者懸也。懸而未决或懸而未封」，而非「懸于郡者也」。
說笑之人

《說笑之人》（英文：Stand Up Story），係2023年上畫嘅港產片，由袁富華、吳肇軒、伍詠詩、阮兆輝、陳麗雲、蔣祖曼、林家熙主演，區焯文​執導。故仔圍繞一個輕度智障嘅單親爸爸同佢個仔。
說謊

《說謊》係香港歌手何超儀嘅第3張唱片，喺1997年推出。
誰動了我的琴弦

《誰動了我的琴弦》係中國歌手周筆暢出嘅首張專輯。喺2006年8月12號由樂林文化發行。

簡介
《誰動了我的琴弦》喺2006年度廣東9+2音樂先鋒榜上攞到最佳專輯獎；主打歌《號碼》喺2006年度廣東9+2音樂先鋒榜、首屆M.Music無線音樂頒獎典禮、同第十四屆上海東方風雲榜上攞到金曲獎。呢張專輯都係2006年度中國內地銷量最好嘅其中一張專輯。
運動勇者塔

《運動勇者塔》（Zero or Hero）係香港MakerVille製作嘅遊戲節目，由強尼主持，2022年7月4號到7月22號逢禮拜一到五 23:00 - 23:30喺香港電視娛樂ViuTV播。節目會測試藝人參賽者嘅運動能力。
運動動力學規劃

運動動力學規劃、運動動力學運動規劃（英文：kinodynamic planning、kinodynamic motion planning）係機械人學同運動規劃中一類問題，要求個運動規劃必須滿足速度、加速度同力/扭矩限制以及運動學約束（例如避開啲障礙物）嘅，而嘸同於一般嘅運動規劃、可能只需要考慮到某樣嘢喺空間中嘅自由度或者同其他嘢嘅約束。

歷史
個詞係由Bruce Donald 、Pat Xavier、John Canny 同 John Reif 等人創造嘅。佢哋幫個問題開發唨第一個多項式時間嘅逼近方案（英文：polynomial-time approximation schemes, PTAS）。透過提供證明得到嘅多項式時間嘅ε 逼近演算法，係噉佢哋解決到個開放問題（open problem）、個長期存在喺最佳化控制當中嘅問題。佢哋篇第一篇論文考慮到牛頓動力學下對點質量嘅時間最佳控制（「最快路徑」）喺多邊形（2D）或者多面體（3D）啲障礙物裏便而且服從位置、速度同加速度嘅狀態限制。跟尾佢哋擴展項技術到其他好多情況，例如，喺完全拉格朗日動力學下嘅 3D 開鏈（open-chain）運動機械人。近排都有好多基於隨機最佳化同迭代採樣嘅實用啟發式演算法、目標係攞嚟解決運動動力學規劃問題嘅得開發出。啲啟發式技術用於運動動力學規劃喺實踐中運作良好；但都未保證得到計算解決方案嘅最佳性（即冇性能保證），並且冇一種係可以喺數學上證明係快過個原始 PTAS 演算法嘅（即冇一種可以有證明到個計算複雜度係會低啲）。
運動協調

運動協調（motor coordination）係指一個身體控制身體唔同部份互相協調嚟做出同一個動作。
運-11

運-11係中華人民共和國用嘅一種運輸機。
運-12

運-12係中華人民共和國用嘅一種運輸機。
遙控飛機

遙控飛機係指一啲可以俾用嘅人用無線電遙控噉控制嘅模型飛機，成日俾人攞嚟做娛樂用途。
遙距教學

遙距教學係指用電視或者互聯網等傳播媒體嘅教學模式，唔使學生返到學校班房坐定定聽書。呢種教學模式多數用喺專上教育課程，而提供呢類教學嘅大學通常叫公開大學（中國大陸叫開放大學）。
遙控船

遙控船係指一啲可以俾用嘅人用無線電遙控噉控制嘅模型船，成日俾人攞嚟做娛樂用途。
遙

遙（日文：遥(haruka)）係日本一列特急列車，呢列車係屬西日本旅客鐵道，運行喺京都站同關西國際機場站之間，經過嘅鐵路有京都線、大阪環狀線、阪和線。
維基同享有多媒體嘅嘢： 遥 (列車)
遙存

遙存（telepresence）泛指虛擬實境同電子遊戲等能夠令用家覺得自己好似存在喺一個虛擬世界入面嘅科技。
遙存感

遙存感（presence）係遙存（telepresence；泛指虛擬實境同電子遊戲等令用家覺得好似存在喺一個虛擬世界入面嘅科技）上嘅一個概念，指個用家有幾覺得自己真係身處喺個虛擬世界當中。
遙惠美

遙 惠美（日文：はるか めぐみ、1986年10月5號—）係日本鹹片女演員。

來歷
2006年起加入鹹片界，第一部戲係『新人×ギリギリモザイク』。
憑均勻嘅身形同一雙美巨乳博得人氣。
被稱為治癒系鹹片女星。
佢嘅網誌人氣好高
視力麻麻地，要戴隱形眼鏡
漫畫『ONE PIECE』嘅擁躉
中學時代屬於田徑部，參加短跑
入行前曾經響Maid Cafe做侍應
演出作品裏面好多失禁鏡頭。
遙控車

遙控車（英文：remote-controlled car，RC car）係指一啲可以俾用嘅人用無線電遙控噉控制嘅模型車，成日俾人攞嚟做娛樂用途。
華縣地震

華縣地震，或者叫華縣大地震，係指1556年1月23號（大明嘉靖三十四年十二月十二）喺陝西華縣嘅一場好大規模嘅地震，因為係明世宗嘉靖年間發生，所以又叫嘉靖大地震。呢場地震估計死咗差唔多83萬人，係史上死得最多人嘅地震。根據地震學家估計，呢次地震規模去到8級。
華羅庚

華羅庚（1910年11月12號—1985年6月12號）係中國數學家同政治人物，中國科學院院士，美國國家科學院外籍院士，香港中文大學榮譽理學博士（1982年），全國政協前副主席，全國人大常委會前委員。江蘇金壇人。
華美博物館

華美博物館（英文：Chinese American Museum），喺美國洛杉磯425 North Los Angeles Street，係一間專門展示南加州華裔美國人歷史嘅博物館。博物館喺2003年12月18號創立。
華美博物館係美國規模最大嘅華人博物館，起初開放嘅四個主要展廳，展出嘅相片同實物包括以前移民嘅衫褲、首飾、日用品、文具、家具、移民口供書，甚至有成座中藥舖嘅藥柜、柜台，同埋雜貨店嘅大貨厨。洛杉機市中心，喺林立嘅高樓大厦之中，係一楝古色古香嘅兩層红磚樓，對面係市議會大厦，側邊係101號高速公路。呢間博物館見證咗華人喺美國150幾年嘅奮鬥歷史。
華素爾

華素爾（英文：Walsall）係英倫西密德蘭一鎮，人口7萬。
華納媒體

華納媒體（WarnerMedia），以前叫過做時代華納（TimeWarner，1990年至2001年，2003年至2018年）同美國線上時代華納（AOL Time Warner，2001年至2003年，係美國一間傳媒公司，喺1990年創辦，由時代公司同華納傳播合併而成。時代華納喺2017年俾AT&T買咗，2018年改咗目前嘅名。AT&T喺2022年分拆華納媒體，再同探索公司合併，成立咗華納兄弟探索。
華納羣星難忘您許冠傑

《華納羣星難忘您許冠傑》係華納唱片喺1992年推出嘅雜錦碟。當年歌神許冠傑宣佈光榮引退，而華納唱片就搵咗旗下歌手翻唱佢嘅歌向佢致敬，錄成呢隻碟。
選舉舞弊

選舉舞弊（英文：Electoral Fraud），或者叫選舉操控手法，係指用各種非法或者唔公正嘅途徑妨礙自由選舉，令選舉制度成為「做戲選舉」嘅手段。如果成功操控全國性嘅選舉，將會令民主政治受到腐蝕，甚至引發政變。

醞釀提名
候選人唔係由自薦或者聯署提名，而係由某個權力組織產生。當呢個手法結合咗等額選舉之後，選舉結果幾乎係完全被控制。

操控假民調影響政黨提名候選人
唔同陣營嘅支持者，特登唔按投票意願來做表態，噉樣去影響政黨喺提名候選人之前嘅民調，令到勝算唔大嘅候選人取代原本當選率比較高嘅候選人。
電話民調，喺做電話民調之前，申請大量嘅固定電話裝機，從而提高可操縱嘅電話民調數量。
改變民調條件，例如問唔同嘅問題、喺唔同嘅時間去問、用手機抑或用固定電話，都會造成唔同嘅民調結果。

誤導或者令選民產生混淆嘅選票設計
例如非政黨提名嘅候選人，喺選票度嘅政黨欄位註明政黨個名，或者同名同姓嘅候選人出現喺同一張選票。亦有選前特登改咗個名，起個令啲人容易記嘅名。

操縱選民
組織動員嘅非自願投票行為
例如用宗教操控信徒，或者喺傳統型社區進行組織動員，將選票集中到特定嘅候選人。為咗避免唔去投票，會用交通工具車埋成團人去投票站。
操縱虛假嘅戶口遷移影響投票結果
喺地區性嘅選舉，透過戶籍遷移來保證獲取大量選票，同埋集中喺特定嘅選區裡面。但係呢啲選民往往唔係真正住喺戶籍地，佢哋祗係為咗攞到投票資格。
剝奪投票權
喺選舉之前，改變選區範圍（通常係縮細選區），或者係修改投票資格，先排除咗啲對佢選情有不利影響嘅羣體。
更改選舉日期亦可能改變各族群嘅投票率，例如喺大學的期中考或者期末考嘅時候舉辦選舉，噉樣會降低大學生嘅投票率。如果校方同大學生嘅平均政治立場有大差別嘅話，噉剝奪投票權嘅效應就可能更加嚴重。
誘導選民嘅投票意向
操縱棄保。利用耳語散佈，令選民誤以為特定候選人冇當選機會，而自動將選票集中到其他嘅候選人。
公佈其他候選人嘅私密行程，或者踢爆其他候選人嘅個人私隱（例如財產、病歷）。
用啲虛假政見、永遠唔會實現嘅承諾來呃人。
操作民意調查造假，捏造民調數據或者誘導民調。
製造暴力事件，產生同情票。
調整投票時間
將就職時間差幾個月嘅幾個選舉合埋一齊搞，或者喺公眾假期前後投票；重有啲就刻意安排特定對象喺投票日「返工」、「考試」、「旅遊」，令佢冇辦法參與投票。

恐嚇
以暴力脅迫，或者暗示特定候選人如果當選，將會導致打仗，或者經濟惡化增加失業率。
企業主同員工講，如果選舉結果唔啱佢心水，噉就出少啲糧、獎金。

買票
内文：買票
買票，又叫做賄選。通常係指喺選舉之前，候選人透過組織動員嘅方式，畀現金、提供免費旅遊、或者送啲高價禮品，噉樣來誘導大批選民嘅投票意向。

期約賄選
期約賄選同候選人政見之間，有時係好難區分。例如喺選舉嘅時候，候選人提出大興土木工程或者交通建設嘅政見，就有可能係在暗示緊選舉樁腳，當選之後會發包工程畀佢哋去賺。不過喺選舉之後，仍然可以用係咪涉及圖利特定廠商、利益輸送，或者係咪有對價關係來區分。
另一種嘅期約賄選係以賭盤方式進行，選舉之前唔會畀任何買票錢，想買票嘅會幫其他人出賭盤嘅投注金，並且聲明如果佢哋投注嘅候選人當選，佢哋就可以分到錢，噉樣來誘導啲人幫手拉票。

抹黑造謠
發佈關於特定候選人嘅不實消息，或者寫佢嘅黑材料，令到佢當唔到選。但如果係陳述事實、唔涉及候選人嘅個人私隱、關乎公眾利益之類嘅，就唔屬於造謠或毀謗。

減少競爭對手同暫停選舉
勸退，包括用退選補償金之類嘅銀彈攻勢，或者策動候選人嘅親屬。
剝奪競爭對手嘅參選資格，例如令佢變做政治犯。
謀殺，有啲選舉係規定：如果有候選人重傷或者死亡嘅話，選舉會暫停。

司法系統介入選舉
透過唔公正嘅起訴同判決，去混淆選民對特定候選人嘅觀感。
拖延一啲陳年舊案，喺選舉前先至落案起訴，叫做「養案」；另一種係重未確認係弊案嘅時候就趕喺選舉之前檢控。
對特定候選人實施大規模監聽。

禁止拉票
喺選舉投票之前，唔準候選人向選民遊說。拉票係候選人之間嘅競爭表現，有利於選民獲知關於候選人嘅更多信息，從而幫助佢哋做出投票決定。呢樣對於自薦候選人係極為不利。

選舉暗示
喺點票結果證實某個候選人成功連任或者確定當選之前，已經當佢係勝選者噉為佢做工作安排或者計劃。

做票
内文：做票
喺投票同開票嘅過程中，利用不正當手段令特定候選人嘅得票多咗或者少咗，進而改變投票結果。如果祗係改變少數選票，或者喺鐵票區做手腳嘅話，做票係好容易執行嘅。

不記名投票
内文：不記名投票
投票者喺投票嘅時候，選票上面唔使寫落自己個名字或者身份識別，避免喺非自願嘅情況下畀人知自己嘅投票意向。

可供查證嘅選務流程
選舉前嘅選舉人名冊造冊，按戶籍同人數來發放記有選舉人姓名嘅選舉通知單。
選舉嗰陣，憑選舉通知單、身份證同私章領取選票，並用私章喺選舉人名冊度抌印，作為領咗選票嘅證明，並回收選舉通知單。
選舉之後，總投票數等於有效票同廢票嘅總數，亦等於選舉人名冊上面實領選票嘅總數，也等於實際回收嘅選舉通知單嘅總數。
遺傳

遺傳（英文：Heredity）即係靠基因傳遞，令到後代有親代嘅特徵。遺傳學係研究爾種現象嘅學科，而今地球上嘅生命主要用DNA做遺傳物質。除咗遺傳，環境亦都會影響後代特徵。
選舉委員會 (香港)

呢篇選舉委員會 (香港)係政治類嘅楔位文章，未完成；麻煩你幫手加下料，充實佢。
選集

一本選集（英文：anthology）係指由編輯揀嘅一柞文結合而成嘅一本出版物。做創意寫作嘅人好興攞一大柞主題上相同嘅短篇小說或者詩，結合埋一齊做一本選集。
選舉委員會

選舉委員會係負責選舉事務嘅政府機構。

獨立模式
喺獨立模式之下，選舉委員會獨立於行政部門，並管理自己嘅預算。設有獨立選舉委員會嘅國家包括澳洲、加拿大、印度、約旦、尼日利亞、巴基斯坦、波蘭、羅馬尼亞、南非、斯里蘭卡、泰國、英國等。喺其中一啲國家／地區之中，選舉委員會嘅獨立性喺憲法上得到保障，例如《南非憲法》第190條。

分支模式
分支機構模式喺選舉委員會通常稱為選舉分支機構，通常係憲法認可嘅獨立政府分支機構，佢哋嘅成員由行政或立法部門任命。設有選舉部門嘅國家包括玻利維亞、哥斯達黎加、巴拿馬、尼加拉瓜、委內瑞拉等。

混合模式
混合模模式有一個獨立嘅董事會嚟決定政策，但係對於執行部門嚟講，實施通常係一件事，由獨立嘅董事會嚟進行唔同程度嘅監督。設有呢種模式嘅國家包括喀麥隆、法國、德國、日本、塞內加爾、西班牙等。

行政模式
喺行政模式之中，選舉委員會由內閣大臣領導，係政府行政部門嘅一部分，可能包括地方政府機構，作為中央機構嘅代理人。設有呢種模式嘅國家／地區包括丹麥、新加坡、瑞典、瑞士、突尼斯等。喺美國，聯邦、州同地方辦事處嘅選舉由每個州政府嘅行政部門進行管理，例如佛羅里達州嘅選舉委員會。

司法模式
喺司法模式之中，選舉委員會由特別的「選舉法院」密切監督並最終負責。設有呢種模式嘅國家包括阿根廷、巴西、墨西哥等。

其他同名組織
香港嘅選舉委員會雖然都叫「選舉委員會」，但同上述嘅職能無關。
選舉委員會界別

選舉委員會界別係香港立法會其中一個界別，由選舉委員會委員做選民投票選出。呢個界別喺1995年英屬時期香港立法局設置，1998年特區時期香港立法會沿用（但形式大改），2004年後一度廢除，到2022年配合2021年政改而重新設置。2021年嘅選舉委員會界別佔立法會全體90席入面嘅40席，由1500人組成嘅選舉委員會投票選出。
選舉特別節目

選舉特別節目，又稱開票特別節目，係指新聞機構喺選舉當天夜間播出嘅特別節目，其主要內容包括基於票站調查嘅結果預測，以及實際嘅開票結果。
喺臺灣，各新聞台喺選舉投開票當天滾動播出選舉及開票嘅最新狀況，而無線台則多喺投票截止時間嘅16點左右開始播出選舉特別節目。喺日本，選舉特別節目通常喺20時（投票截止時間）嘅數分前開始播出，多以NHK獲得最高收視率。
鄭敬淏

鄭敬淏，係大韓民國嘅一個男藝人同埋演員。
鄭振永

鄭振永（韓文：정진영，1991年11月18號—），藝名振永，係韓國男歌手同演員，男團B1A4嘅隊長同領唱。佢重曾經入過ShareFakta_Kpop「南韓最靚仔外表」男明星嘅頭100名。2019年喺電影《大佬上錯身》擔正主角，慿住靚仔嘅外表同出色嘅演技受到唔少人嘅追捧，多咗唔少名氣。
鄭文德

鄭文德係香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會紡織及製衣界委員。
鄭文杰

鄭文杰（英文：Jay Cheng Man-kit），係香港公民黨九龍東支部副主席，黃大仙區議會天強選區前區議員。
喺2019年第6屆區議會選舉，鄭文杰參選黃大仙區議會天強選區，最後以六成得票率打低陳安泰，成功當選，2021年7月頭劈炮唔撈，辭任區議員。
鄭文燦

鄭文燦（粵拼：zeng6 man4 caan3，1967年7月6號—）係台灣執政黨民主進步黨桃園縣縣黨部主委，2014年當選頭一任桃園市市長，2018年成功連任。
赫爾辛基頌歌中央圖書館

赫爾辛基頌歌中央圖書館（芬蘭文：Helsingin keskustakirjasto Oodi），簡稱頌歌圖書館、Oodi，係芬蘭赫爾辛基一間公共圖書館，屬於赫爾辛基大區圖書館系統（HelMet）。經過國際設計比賽揀出建築方案之後，赫爾辛基市議會喺2015年1月批准工程。2015年下半年動工。2018年12月5號，亦即係芬蘭獨立日前一日，頌歌圖書館開張。
呢間圖書館嘅芬蘭文名係「Oodi」，瑞典文名係「Ode」，意思係「頌歌」。
赫特河省公國

赫特河省公國（Principality of Hutt River），又叫赫特河公國，係一個冇咗嘅蚊型國家，位於澳洲珀斯以北幾百公里，曾經隸屬澳洲西澳洲嘅一部分。1970年4月21號，農場主卡斯勒（Leonard George Casley）同佢嘅幾名追隨者宣佈佢哋所管轄嘅農場領地由澳洲西澳州脫離，成立赫特河省公國。
嗰個國自稱佢嘅獨立已經喺澳洲國土局1989年嘅一封內部信件中得到確認，但澳洲同世界上嘅其他任何國家都從未喺官方場合正式承認過呢個國。
赫特河省公國喺2020年8月3號解散。

史
由於同西澳州政府關於小麥配額嘅問題長期存在爭議，1969年，農場主卡斯勒援引英國叛國法令第1495條，認為省政府嘅行為已經喺事實上迫使佢獨立。終於喺1970年4月21號，佢同佢嘅幾名追隨者宣佈佢哋所轄農場領土，正式由澳洲聯邦共和國分離，公國赫特河省（Hutt River Province）成立，但卡斯勒同時亦宣佈，佢會繼續效忠女王伊利沙伯二世。隨後，卡斯勒由佢嘅家庭成員，亦即係佢嘅國民，選為呢個新國家嘅領導人，卡斯勒亦自封銜頭為「至高無上嘅赫特君主倫納德殿下（His Royal Highness Prince Leonard of Hutt）」。
喺80年代早期，嗰個國曾經改叫做一個王國，但冇幾耐它佢又回復原始嘅公國身份。喺呢個階段，一個擁有超凡領袖魅力嘅成員Kevin Gale加入呢個公國，並好快由貴族頭銜升為攝政王。雖然Kevin Gale住喺昆士蘭省，遠離嗰個國喺澳洲大陸嘅另一端，但佢仍然逐漸把持住公國嘅財政大權，並大規模發行本國嘅郵票同錢幣。同時，佢重喺歐洲同北美積極噉賣赫特河貴族同爵位銜頭。
到90年代初，Kevin Gale喺各個方面嘅運作已經變得越嚟越獨立，佢定期舉辦盛大嘅公共集會，並成日以高調姿態出現喺黃金海岸嘅慈善募捐活動。1995年，Kevin Gale同佢嘅支持者試圖推翻倫納德君主嘅統治，喺太平洋一個島仔上建立真正主權獨立而受外界認可嘅赫特河省公國，但Kevin Gale突然死咗，一切計劃亦隨即宣佈玩完。
Kevin Gale嘅活躍最終引起咗倫納德君主嘅注意，倫納德宣佈呢個攝政王係叛國者，並喺佢死後收番所有嘅貴族頭銜同其他榮譽。從此，對Kevin Gale喺赫特河省公國嘅15年，一直爭議不斷，赫特河省公國嘅官方機構對Kevin Gale為本國做出嘅貢獻亦好少提及。
赫特河省公國喺1995年之後變得越嚟越低調，甚至包括2000年4月21號眾多國際媒體同支持者出席嘅30周年國慶。
澳洲官方對呢個公國嘅解釋係，佢只不過係一個個人行為嘅商業炒作，喺澳洲官方出版嘅旅遊圖上，注明咗該地區幾個特色嘅旅遊景點，並提到嗰個公國已經宣佈獨立。
赫特河省公國自稱獨立嘅事係所有澳洲老一輩嘅國人都知。
2019年12月，赫特河省公國宣佈由於農業收入同遊客數量下降，由2020年1月31號開始關閉邊境至另行通知。2020年8月3號赫特河省公國解散，結束50年歷史。

君主
赫特河省公國歷任兩名君主。
倫納德君主卡斯勒喺1925年8月28號出世，曾經係一名出名嘅律師，但同時又係赫密士主義嘅忠實擁護者，並發表過幾篇關於呢個信仰嘅論文。卡斯勒嘅老婆係「尊貴嘅雪莉王妃殿下（Her Serene Highness Princess Shirley）」，到而家佢哋已經有7個成年嘅細路，其中「至高無上嘅伊恩王子殿下（His Royal Highness Crown Prince Ian）」就係王儲。
倫納德君主喺澳洲家喻戶曉，多數人認為佢所做嘅只係一種冇害嘅古怪行為，而且好多人認為佢面對一個強大政府所表現出嘅堅韌同無畏令人欽佩。而家喺坎培拉嘅澳洲博物館，倫納德已經作為一項展覽被永久陳列喺館中。
2017年2月11號，倫納德讓位畀佢細仔Graeme。倫納德喺2019年2月13號逝世。

數據資料
赫特河省公國位於珀斯以北595公里，佔地面積約75平方公里。主要收入嚟自野生花卉、農業產品、郵票同錢幣，旅遊業亦係一個主要收入來源。
當地居民數量非常少，據估計為20人左右，但呢個國宣稱佢哋喺世界範圍內擁有13000個國民。
呢個國冇常設軍隊，但係好多國民曾經攞過軍事銜頭嘅獎賞。而且就算全國被陸地封鎖，有一啲海軍銜頭亦同樣被授出過。
呢個國嘅領導成員主要由倫納德君主同佢嘅家庭成員組成，包括倫納德君主嘅老婆雪莉（Shirley）王妃同佢嘅仔伊恩（Ian）王儲。
由2004年9月2號開始，赫特河省公國開始接受公司註冊。至少有一個傳統嘅離岸實體公司被授權受理公司註冊業務。
就算赫特河省公國從來冇俾世界上其他任何一個國家正式承認過，但係佢哋發行嘅護照喺好多時已經被作為出入境嘅有效證件合法使用。

澳洲政府嘅反應
澳洲官方針對赫特河省公國最常見嘅解釋就係話呢個係一個私人農場，所謂嘅「君主」只不過係一個商人。有時，赫特河省公國嘅問題亦會被提議到國會上，但對佢嘅解釋多數係機會主義嘅投機取巧嘅行為。
澳洲郵政機構已經正式表態會中斷對嗰個國嘅相關服務，但事實上，唔只寄去呢個地區嘅信件能夠平安抵達，甚至係貼住赫特河郵票嘅信件亦寄得出。
赫特河省公國曾經幾次冇交稅，張貼喺赫特河省公國官方網站上嘅澳洲國土局內部文件亦顯示呢個省並冇打算交稅。
澳洲政府通常避免同赫特河省公國進行法律上嘅爭辯，赫特河省公國建造自己嘅建築（唔使澳洲政府審批）、提供公司註冊、辦理車牌、製造貨幣、出版郵票，甚至辦佢自己嘅大學，好多諸如此類嘅事件似乎係有意激嬲澳洲政府，但澳洲政府從來冇妨礙過赫特河省公國嘅「主權」，只係盡可能避免任何法律上嘅糾紛。
赫羅納

赫羅納（西班牙文：Girona），又譯基羅納，係西班牙加泰隆尼亞一座城，赫羅納省首府，住10萬人。
赫羅納大教堂

赫羅納大教堂（西班牙文：Catedral de Santa Maria de Girona），又叫赫羅納主教座堂，係西班牙加泰隆尼亞城市赫羅納嘅主教座堂，10世紀起好，13世紀改建成哥德式。
赫福郡

赫福郡（英文：Hertfordshire）地處英倫之東，大倫敦之北，郡府為同名埠赫福。
赫章

赫章係中國貴州畢節下轄嘅一個縣，有3245平方公里咁大。